סויוז TMA-16

סויוז TMA-16 (ברוסית: Союз ТМА-16) היא חללית סויוז ששוגרה ב-30 בספטמבר 2009 מנמל החלל קוסמודרום בייקונור ונחתה ב-18 במרץ 2010. החללית שוגרה למפגש עם תחנת החלל הבינלאומית כשעל סיפונה שלושה אנשי צוות- מפקד המשימה מקסים סוראייב, מהנדס הטיסה ג'פרי ויליאמס ותייר החלל גי לאליברטה (מייסד קרקס השמש).

סויוז TMA-16 הביאה שני אסטרונאוטים נוספים לצוות המשלחת ה-21 של תחנת החלל הבינלאומית - מקסים סוראייב וג'פרי ויליאמס.

זוהי הטיסה ה-103 של חללית הסויוז, ולראשונה מאז 1969 שלוש חלליות סויוז שהו במקביל בחלל (סויוז TMA-14, סויוז TMA-15, וסויוז TMA-16), תקופה מסוימת כולם היו מחוברים לתחנת החלל.

הצוות
צוות המראה: 
  מקסים סוראייב - מפקד
  ג'פרי ויליאמס - מהנדס טיסה
  גי לליברטה - תייר חלל (שוגר בסויוז TMA-16 וחזור בסויוז TMA-14)

צוות נחיתה:
  מקסים סוראייב - מפקד
  ג'פרי ויליאמס - מהנדס טיסה

צוות גיבוי:
  אלכסנדר סקבורטסוב - מפקד
  שאנון ווקר - מהנדס טיסה
  ברברה ברט - תיירת חלל

תיאור הטיסה
חללית "סויוז TMA-16" שוגרה ב-30 בספטמבר 2009 מקוסמודרום בייקונור הנמצא בשטח קזחסטן ומנוהל על ידי רוסיה. החללית הגיעה אל תחנת החלל הבין-לאומית ב-2 באוקטובר. באותה עת בתחנת החלל שהה משלחת מס' 20 בפיקוד גנאדי פדאלקה שהייתה אמורה לסיים את פעילותה. בחללית "סויוז TMA-16" הגיע גם לי לליברטה, תייר חלל מקנדה.

צוות החללית ואנשי משלחת מס' 20 החלו בהעברת אחריות למשלחת מס' 21 בפיקוד של פרנק דה ווין (שכבר שהה בתחנת החלל כחלק של משלחת מס' 20). לאחר סיום התהליך, גנאדי פדאלקה, מיי'קל באראט וגי לליברטה נכנסו לחללית סויוז TMA-14 וחזרו לכדור הארץ.

משלחת מס' 21 החלה בפעילותה.

ב-21 בינואר 2010 חללית "סויוז TMA-16" התנתקה ממודול "זווזדה" וכעבור טיסה של 21 דקות התחברה למודול "פואיסק". בטיסה זו בחללית זהו סוראייב וויליאמס.

סויוז TMA-16 נשארה על תחנת החלל עד 18 במרץ 2010 כחללית חירום כאשר היא חזרה לכדור הארץ עם סוראייס וויליאמס.

משימת סויוז TMA-16 הייתה טיסת החלל האחרונה שבה שוגרו לחלל תיירי חלל באמצעות חלליות סויוז בגלל הפסקת פעילותן של כל מעבורות החלל של נאס"א והגדלת צוות תחנת החלל הבינלאומית לשישה, התפקיד של העברת הצוותים הוטל במלואו על חלליות הסויוז, כך שלא נישאר בהן מקום לתיירי חלל. הדבר השתנה רק בשנת 2021 כאשר החלו טיסות של חלליות אחרות לתחנת החלל.

קישורים חיצוניים

 
 מידע על הטיסה

תוכנית סויוז
2009 ברוסיה
2010 ברוסיה